CELEX: 62017CN0505
Language: sk
Date: 2017-08-18 00:00:00
Title: Vec C-505/17 P: Odvolanie podané 18. augusta 2017: Groupe Léa Nature proti rozsudku Všeobecného súdu (šiesta komora) z 8. júna 2017 vo veci T-341/13 RENV, Groupe Léa Nature/Úrad Európskej únie pre duševné vlastníctvo

18.12.2017   
            
            
               SK
            
            
               Úradný vestník Európskej únie
            
            
               C 437/15
            
         Odvolanie podané 18. augusta 2017: Groupe Léa Nature proti rozsudku Všeobecného súdu (šiesta komora) z 8. júna 2017 vo veci T-341/13 RENV, Groupe Léa Nature/Úrad Európskej únie pre duševné vlastníctvo
   (Vec C-505/17 P)
   (2017/C 437/18)
   Jazyk konania: angličtina
   
      Účastníci konania
   
   
      Odvolateľka: Groupe Léa Nature (v zastúpení: E. Baud, avocat)
   
      Ďalší účastníci konania: Úrad Európskej únie pre duševné vlastníctvo, Debonair Trading Internacional Lda
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               zrušil rozsudok Všeobecného súdu z 8. júna 2017,
            
         
               —
            
            
               vrátil vec Všeobecnému súdu,
            
         
               —
            
            
               uložil spoločnosti Debonair povinnosť nahradiť trovy konania.
            
         
      Odvolacie dôvody a hlavné tvrdenia
   
   Na podporu odvolania odvolateľka uvádza dva odvolacie dôvody.
   Prvý odvolací dôvod založený na porušení článku 8 ods. 1 písm. b) nariadenia o ochrannej známke Európskej únie, ktorý vychádza z porušenia ustálenej judikatúry týkajúcej sa posúdenia pravdepodobnosti zámeny medzi ochrannými známkami.
   Na podporu tohto odvolacieho dôvodu odvolateľka uvádza, že Všeobecný súd:
   
               —
            
            
               neuplatnil relevantné kritériá, ktoré sa vyžadujú na určenie príslušnej skupiny verejnosti,
            
         
               —
            
            
               nesprávne posúdil podobnosť medzi označeniami,
            
         
               —
            
            
               riadne neuplatnil relevantné požiadavky umožňujúce posúdenie nadobudnutia rozlišovacej spôsobilosti používaním, a
            
         
               —
            
            
               nevykonal platnú analýzu celkového posúdenia pravdepodobnosti zámeny.
            
         Druhý odvolací dôvod založený na porušení článku 8 ods. 5 nariadenia o ochrannej známke Európskej únie, ktorý vychádza z porušenia ustálenej judikatúry týkajúcej sa používania poškodzujúceho dobré meno skoršej ochrannej známky.
   Na podporu tohto odvolacieho dôvodu odvolateľka uvádza, že Všeobecný súd:
   
               —
            
            
               neuplatnil všetky kritériá, ktoré sa vyžadujú na preukázanie dobrého mena skoršej ochrannej známky,
            
         
               —
            
            
               nesprávne posúdil podobnosť medzi označeniami,
            
         
               —
            
            
               nevykonal platnú analýzu existencie spojitosti, ktorú si môže príslušná skupina verejnosti vytvoriť medzi ochrannými známkami, a
            
         
               —
            
            
               riadne neposúdil škodlivý vplyv, ktorý môže mať používanie ochrannej známky na dobré meno skoršej ochrannej známky.